Babelscape/SREDFM huggingface dataset:
Πατριώτης της Ουκρανίας

Ο Πατριώτης της Ουκρανίας (ουκρανικά: Патріот України) ήταν ουκρανική ακραία εθνικιστική οργάνωση. Έχει διακόψει τη λειτουργία της από τον Δεκέμβριο του 2014. Η ομάδα περιγράφηκε με ρατσιστικές και νεοναζιστικές πολιτικές πεποιθήσεις. 

Αποτελούσε μια παραστρατιωτική πτέρυγα της Εθνικοσοσιαλιστικής Συνέλευσης της Ουκρανίας (СНА), μιας συνάθροισης νεοναζιστικών οργανώσεων και ομάδων που ιδρύθηκαν το 2008 και μοιράζονται την Ναζιστική ιδεολογία και συμφωνούν να οικοδομήσουν ένα εθνικό και κοινωνικό κράτος στην Ουκρανία. 

Τόσο ο «Πατριώτης της Ουκρανίας» όσο και ο СНА ασκούν πολιτική βία κατά των μειονοτήτων και των πολιτικών αντιπάλων τους. 

Η προέλευση του "Πατριώτη της Ουκρανίας" μπορεί να ανιχνευθεί στο Λβιβ όπου υπάρχει ο "Σύνδεσμος Υπσστήριξης" για τις Ένοπλες Δυνάμεις και το Πολεμικό Ναυτικό της Ουκρανίας, στις 10 Ιουνίου 1996 ως ένωση πολιτών με αριθμό εγγραφής 375.

Ο ηγέτης του "Πατριώτη της Ουκρανίας" και της Εθνικοσοσιαλιστικής Συνέλευσης είναι ο Αντρίι Μπιλέτσκι. Σε συνέντευξη στην LB.ua (Left Bank) στις 10 Δεκεμβρίου 2014, ο Μπιλέτσκι ανακοίνωσε ότι ο Πατριώτης της Ουκρανίας ως πολιτική οργάνωση ανέστειλε τις δραστηριότητές της λόγω της πολεμικής κατάστασης στη χώρα και διαλύθηκε κατά κύριο λόγο εντός του Τάγματος Αζόφ.
Αντριάνα Τσέτσικ

Η Αντριάνα Τσέτσικ γεννήθηκε στις 4 Νοεμβρίου 1991 στο Downingtown της Πενσυλβανίας και είναι Αμερικανίδα ηθοποιός ταινιών πορνό. Ξεκίνησε την καριέρα της στη βιομηχανία του πορνό το 2013 και είναι μία από τις πιο δημοφιλείς ηθοποιούς ερωτικών ταινιών στον κόσμο, αριθμώντας πάνω από 150 ταινίες όπου έχει συμμετάσχει.
AltaVista

Το AltaVista ήταν μια μηχανή αναζήτησης στο Web που δημιουργήθηκε το 1995. Έγινε μία από τις πιο χρησιμοποιημένες πρώτες μηχανές αναζήτησης, αλλά έχασε έδαφος από την Google και αγοράστηκε από την Yahoo! το 2003, η οποία διατήρησε το εμπορικό σήμα, αλλά βάσισε όλες τις αναζητήσεις του AltaVista στη δική της μηχανή αναζήτησης. Στις 8 Ιουλίου του 2013, η υπηρεσία έκλεισε από τη Yahoo! και από τότε, το domain (όνομα τομέα) έχει ανακατευθυνθεί στον ιστότοπο αναζήτησης]] της Yahoo!.
Αστρίτ Αϊντάρεβιτς

Ο Αστρίτ Αϊντάρεβιτς ("Astrit Ajdarević", 17 Απριλίου ￼1990) είναι ποδοσφαιριστής που αγωνίζεται ως μέσος στην D.I.F και στην Εθνική Αλβανίας.
Φράνκα Μπάτελιτς

Η Φράνκα Μπάτελιτς (γ. 7 Ιουνίου 1992), γνωστή και ως Φράνκα, είναι τραγουδίστρια και τραγουδοποιός από την Κροατία. Αυξήθηκε στη φήμη ως νικητής της πρώτης σεζόν του "Showtime".

Εκπροσώπησε την Κροατία στη Eurovision 2018 με το τραγούδι "Crazy".Τελικά δε κατάφερε να προκριθεί στο τελικό τερματίζοντας 17η φέρνοντας το χειρότερο αποτέλεσμα στη χώρα.
Medúlla

Το Medúlla είναι το πέμπτο στούντιο άλμπουμ της Ισλανδής μουσικού Μπιορκ. Κυκλοφόρησε παγκόσμια στις 30 Αυγούστου 2004 από την One Little Indian και την Elektra. Μετά το "Vespertine" (2001) που είχε ηλεκτρονικές επιρροές, η Μπιορκ θέλησε να δημιουργήσει ένα άλμπουμ σχεδόν εντελώς α καπέλα. 

Ελάχιστα ακούγονται μουσικά όργανα στο άλμπουμ, καθώς όλα τα τραγούδια συνθέτονται αποκλειστικά από ανθρώπινες φωνές. Μάλιστα, για τη μουσική του τραγουδιού "Desired Constellation" απομονώθηκαν τα φωνητικά ενός στίχου του τραγουδιού της Hidden Place και στη συνέχεια επεξεργάστηκαν. Για το πρότζεκτ συνεργάστηκε με φωνητικούς καλλιτέχνες, όπως ο Mike Patton και τους beatboxers Rahzel και Dokaka. 

Ο τίτλος του προέρχεται από τη λατινική λέξη "marrow", που στα ελληνικά σημαίνει "μεδούλι" ή "μυελός".
Eye Cue

Οι Eye Cue είναι ένα βορειομακεδονικό pop-rock ντουέτο με τους Μπογιάν Τραϊκόβσκι και Μαρίγια Ιβάνοβσκα στα φωνητικά, το οποίο ιδρύθηκε το 2008. Το γκρουπ βρήκε επιτυχία με το τραγούδι "Magija" το 2008, και μπήκε στο Top 20 του MTV Adria με το τραγούδι "Not This Time" το 2010.

Το ντουέτο αυτό εκπροσώπησε τη Βόρεια Μακεδονία στη Eurovision 2018 με το τραγούδι "Lost and Found", στη Λισαβόνα της Πορτογαλίας.Τελικά οι Eye Cue δεν κατάφεραν να προκριθούν στο τελικό τερματίζοντας 18οι, φέρνοντας το χειρότερο αποτέλεσμα της χώρας στο διαγωνισμό.
Νέτα Μπαρζιλάι

Η Νέτα Μπαρζιλάι (22 Ιανουαρίου 1993-) είναι Ισραηλινή τραγουδίστρια. Στις 12 Μαΐου 2018 εκπροσώπησε το Ισραήλ με το τραγούδι "Toy" στον Διαγωνισμό Τραγουδιού της Eurovision 2018 στην Λισαβόνα της Πορτογαλίας, όπου κατέκτησε την πρώτη θέση με 529 βαθμούς και σηματοδότησε την τέταρτη νίκη του Ισραήλ στον Διαγωνισμό Τραγουδιού της Eurovision (μετά το 1978, 1979 και 1998). Κέρδισε στην πέμπτη σεζόν του "HaKokhav HaBa".
Βλαντιμίρ Κους

εναλλ.=Ελαιογραφία σε καμβά|μικρογραφία|Βλαντιμίρ Κους "Παιχνίδια με Μαργαρίτες" - Μάουι Χαβάης
Ο Βλαντιμίρ Κους ( Vladimir Kush ) είναι Ρώσος σουρεαλιστής ζωγράφος και γλύπτης, γεννημένος το 1965. Σπούδασε στο Surikov Moscow Art Institute, και μετά από μερικά χρόνια εργάστηκε ως καλλιτέχνης στη Μόσχα, τη γενέτειρά του, αργότερα μετανάστευσε στις Η.Π.Α.ιδρύοντας παράλληλα δική του γκαλερί στο νησί Μάουι της Χαβάης.
Selmasongs

Το Selmasongs: Music from the Motion Picture Soundtrack 'Dancer in the Dark' (γνωστό και ως Selmasongs) είναι το πρώτο σάουντρακ άλμπουμ της Ισλανδής μουσικού Μπιορκ για την ταινία "Dancer in the Dark" του Λαρς φον Τρίερ. Κυκλοφόρησε στις 18 Σεπτεμβρίου 2000 από την One Little Indian. Στην ταινία πρωταγωνιστεί η ίδια, παίζοντας το ρόλο της Selma Ježková, μιας τσέχας μετανάστριας στην Αμερική, που πάσχει από σοβαρό πρόβλημα όρασης. 

Κάποιοι στίχοι των τραγουδιών είναι διαφορετικοί στο άλμπουμ από ότι στην ταινία. Αυτό συμβαίνει είτε γιατί θέλησαν να αποτρέψουν πιθανά σπόιλερ σε σημαντικά σημεία της ταινίας, μιας και το άλμπουμ έγινε διαθέσιμο πριν την ταινία, είτε για να εξασφαλίσουν καλύτερη ροή, ώστε το άλμπουμ να μπορεί να στέκεται μόνο του.
Ναύσταθμος Πασαλιμάνι

thumb|380px|Ο Ναύσταθμος Πασαλιμάνι
Ο Ναύσταθμος Πασάλιμάνι είναι ναυτική βάση που βρίσκεται στον κόλπο του Αυλώνα, σχεδόν απέναντι από την ομώνυμη πόλη στην Αλβανία. Βρίσκεται σε χρήση από το Αλβανικό Πολεμικό Ναυτικό και το Τουρκικό Πολεμικό Ναυτικό.
Kat Von D

H Katherine Von Drachenberg γνωστή και ως Kat Von D γεννήθηκε το 1984 και είναι Αμερικανίδα tattoo artist, μοντέλο, μουσικός, επιχειρηματίας και τηλεοπτική προσωπικότητα. Είναι μια διάσημη Μεξικανοαμερικανίδα καλλιτέχνιδα τατουάζ, της οποίας η δουλειά αναγνωρίστηκε μέσω της τηλεοπτικής εκπομπής στο TLC reality television και για τη δημιουργία περίπλοκων και καλλιτεχνικών σχεδίων που προέρχονται από διαφορετικούς πολιτισμούς και επιρροές που βίωσε κατά τη διάρκεια της παιδικής της ηλικίας. Φαίνεται πως εμπνέεται από τη γιαγιά της ώστε να εκφράσει την τέχνη της, ασχολείται με το πιάνο, ακούει τις κλασσικές συνθέσεις του Μπετόβεν, είτε δημιουργεί τατουάζ που εμπνέονται από τους Λατίνους.
Μπόρις Σιλάγιεφ

Ο Μπόρις Ιβάνοβιτς Σιλάγιεφ (ρωσικά: Борис Иванович Силаев, γεννηθείς στις 28 Φεβρουαρίου 1946, στο Λιάλιτσι, Επαρχία Μιχαιλόφσκι, Κράι Πριμόρσκι) είναι πρώην Κιργίζιος πολιτικός. Είναι εθνοτικός Ρώσος. Η οικογένειά του μετακόμισε στην Κιργιζική ΣΣΔ όταν ήταν 10 ετών και αποφοίτησε από το Πολυτεχνικό Ινστιτούτο του Φρούνζε το 1974. Ήταν δήμαρχος του Μπισκέκ από το 1995 έως το 1998. Διετέλεσε πρωθυπουργός της Κιργιζίας από τις 23 Δεκεμβρίου έως τις 25 Δεκεμβρίου 1998 και από τις 4 Απριλίου έως τις 13 Απριλίου 1999. Ήταν Πρώτος Αναπληρωτής Πρωθυπουργός από το 1999 έως το 2000.

Ο Μπόρις Σιλάγιεφ μετακόμισε στη Μόσχα το 2001 και επί του παρόντος εργάζεται ως Αναπληρωτής Διευθυντής του Τμήματος Διεθνών Σχέσεων στη Μόσχα.
Αγάπη, Χιονία και Ειρήνη

Οι αγίες Αγάπη, Χιονία και Ειρήνη από τη [[Θεσσαλονίκη]], μαθήτριες της [[Αγία Αναστασία η Φαρμακολύτρια|αγίας Αναστασίας της Φαρμακολυτρίας]] που μαρτύρησαν στην περιοχή της [[Ξηροκρήνη (Θεσσαλονίκης)|Ξηροκρήνης]]. Μικρογραφία απο το Μηνολόγιο του Βασιλείου B'.

Οι Αγίες Αγάπη, Χιονία και Ειρήνη είναι μάρτυρες της Ορθόδοξης Εκκλησίας από τη Θεσσαλονίκη. Η μνήμη τους εορτάζεται στις 16 Απριλίου.
Αιμιλία Σκριβάνου

Η Αιμιλία Σκριβάνου είναι πρώην πρωταθλήτρια της επιτραπέζιας αντισφαίρισης, και της καλαθοσφαίρισης. Η Σκριβάνου αγωνίστηκε για τον Ολυμπιακό Πειραιώς και στα δύο αθλήματα.

Κόρη του Δημητρίου και της Αμαλίας Σκριβάνου και αδελφή της Λουκίας. Ξεκίνησε τον αθλητισμό στην Ράλλειος σχολή Θηλέων και στα μέσα της δεκαετίας του 50-60 γράφτηκε στον Ολυμπιακό. Στέλεχος της ομάδας καλαθοσφαίρισης του συλλόγου στο πρωτάθλημα κέντρου έως το 1960 που το τμήμα δυαλήθηκε, κατέκτησε μαζί του τα πρωταθλήματα το 1952, 1956, 1957 και το 1959. 

Στην επιτραπέζια αντισφαίριση στο πρωτάθλημα Ελλάδος στο απλό ήταν δεύτερη το 1962, στο διπλό ήταν πρώτη το 1959, 1962, 1963 με συμπαίκτρια την αδελφή της Λουκία και δεύτερη το 1961 και 1964, στο μεικτό ήταν δεύτερη το 1959 και το 1963.

Σε συλλογικό επίπεδο ήταν πρωταθλήτρια Ελλάδας το 1961, 1962, 1964 με την ομάδα του Ολυμπιακού Πειραιώς. Μετά το τέλος της καριέρας της ήταν σύμβουλος στο Δ.Σ. της ελληνικής ομοσπονδίας επιτραπέζιας αντισφαίρισης. Είχε αγωνιστεί και με την Εθνική ομάδα.
Νικόλαος Κωστόπουλος

Ο Νικόλαος Κωστόπουλος (Αθήνα, 6 Δεκεμβρίου 1951 - Αθήνα, 19 Μαρτίου 2017), ήταν πρωταθλητής της επιτραπέζιας αντισφαίρισης και προπονητής. Ήταν παντρεμένος με την Μαρία Λουκά.

Μεγάλωσε στο Κουκάκι και ξεκίνησε την επιτραπέζια αντισφαίριση στην ΧΑΝ Αθηνών το 1956 και το 1970 πήγε στην Παναθηναϊκό, όπου έμεινε περίπου μία δεκαετία για να πάει στον Α.Ο. Νέου Φαλήρου και να κλείσει την καριέρα του στον Προφήτη Ηλία Πειραιά.

Πρωταθλητής Ελλάδος σε ατομικό επίπεδο το 1979 στο απλό αντδρών, δεύτερος το 1976 και το 1977. Στο διπλό ήταν πρώτος το 1974, 1975 και το 1976 και δεύτερος το 1970, 1971 και το 1972. Στο μεικτό πρώτος το 1974, 1975, 1976 και το 1979 δεύτερος το 1969 και το 1971 όλες με συμπαίκτρια την τότε σύζυγό του Μαρία Λουκά.

Σε ομαδικό επίπεδο ήταν πρωταθλητής Ελλάδος το 1969 και 1970 με την ΧΑΝ Αθηνών, το 1975 και κυπελλούχος το 1972 με τον Παναθηναϊκό, με τον οποίο το 1974 έφτασε στους ημιτελικούς του κυπέλλου κυπελλούχων Ευρώπης. Με την εθνική ομάδα πήρε μέρος σε παγκόσμια και ευρωπαϊκά πρωταθλήματα.

Μετά το τέλος της καριέρας του έγινε προπονητής στους συλλόγους "Τελαμών" Σαλαμίνας, Ε.Α. Ταύρου και 12 χρόνια ομοσπονδιακός προπονητής, έως το 2008. Σαν προπονητής πήρε μέρος στους Ολυμπιακούς αγώνες του 2000, 2004 και του 2008.
Έντμουντ Κλάρενς Στέντμαν

thumb|right|Ο Έντμουντ Κλάρενς Στέντμαν το 1897
Ο Έντμουντ Κλάρενς Στέντμαν (, 8 Οκτωβρίου 1833 – 18 Ιανουαρίου 1908) ήταν Αμερικανός ποιητής, κριτικός λογοτεχνίας, διατριβογράφος, τραπεζίτης και επιστήμονας.
Τζόαν Κόλινς

H Τζόαν Κόλινς ("Joan Collins", 23 Μαΐου 1933) είναι Αγγλίδα ηθοποιός, συγγραφέας και αρθρογράφος.
Τζουμαμπέκ Ιμπραΐμοφ

Ο Τζουμαμπέκ Ιμπραΐμοφ (Жумабек Ибраимович Ибраимов, 1 Ιανουαρίου 1944 – 4 Απριλίου 1999) ήταν Κιργίζιος πολιτικός. Γεννήθηκε στο Ντζάνι-Αλίς της επαρχίας Κεμίν και αποφοίτησε από το Πολυτεχνικό Ινστιτούτο του Φρούνζε το 1971. Ήταν μεταπτυχιακός φοιτητής και εργάστηκε ως δάσκαλος μέχρι τα μέσα της δεκαετίας του '70. Το 1976-1977 εργάστηκε ως μηχανικός και επικεφαλής του τμήματος τεχνολογίας στο εργοστάσιο γεωργικών μηχανημάτων προς τιμήν του Μ.Β. Φρούνζε. Το 1977-1984 εργάστηκε ως μηχανικός σχεδιασμού, επικεφαλής του τμήματος μηχανικών, αρχιμηχανικός και διευθυντής του παραρτήματος Μιν-Κους του εργοστασίου Οργκτέχνικα.

Το 1984 έγινε επικεφαλής της Λαϊκής Επιτροπής Εξουσίας και Πρώτος Γραμματέας της Επιτροπής του Κομμουνιστικού Κόμματος της πόλης Μπαλίκτσι. Το 1988-1991, ο Τζουμαμπέκ Ιμπραΐμοφ υπηρέτησε ως Πρώτος Αναπληρωτής του Επικεφαλής Διοίκησης της Κεντρικής Επιτροπής του Κομμουνιστικού Κόμματος της Κιργιζίας. Υπηρέτησε ως δήμαρχος του Μπισκέκ από το 1993 έως το 1995. Ο Πρόεδρος της Κιργιζίας Ασκάρ Ακάγιεφ τον διόρισε πρωθυπουργό στις 25 Δεκεμβρίου 1998, μετά την διάλυση του υπουργικού συμβουλίου από τον Ακάγιεφ. Ο Ιμπραΐμοφ υπηρέτησε έως ότου πέθανε από καρκίνο του στομάχου στις 4 Απριλίου 1999.
Cocoon

Το "Cocoon" είναι ένα τραγούδι της Ισλανδής μουσικού Μπιορκ από το τέταρτο στούντιο άλμπουμ της "Vespertine". Γράφτηκε από την ίδια και τον Thomas Knak και κυκλοφόρησε ως τρίτο σίνγκλ του άλμπουμ στις 11 Μαρτίου 2002 από την One Little Indian. Το τραγούδι, το οποίo εμπνεύστηκε από την τότε σχέση της με τον Matthew Barney, χρησιμοποιεί μεταφορές για να περιγράψει την ερωτική ζωή μιας γυναίκας όπου βιώνει δυσφορία μετά τη συνουσία.
Φραγκίσκη Μαγδαληνή της Ορλεάνης

Η Φραγκίσκη Μαγδαληνή της Ορλεάνης (13 Οκτωβρίου 1648 - 14 Ιανουαρίου 1664) γεννήθηκε πριγκίπισσα της Γαλλίας και ήταν η Δούκισσα της Σαβοΐας ως η πρώτη σύζυγος του Καρόλου Εμμανουήλ Β΄. Ήταν μια πρώτη ξαδέρφη του Λουδοβίκου ΙΔ΄ της Γαλλίας, καθώς και του συζύγου της. Πέθανε άτεκνη στην ηλικία των 15.
Όνειρό μου

Το "Όνειρό μου" είναι τραγούδι, ερμηνευμένο από την Ελληνίδα τραγουδίστρια Γιάννα Τερζή. Το τραγούδι κυκλοφόρησε σαν ψηφιακή λήψη στις 15 Φεβρουαρίου 2018 από την Panik Records. Γράφτηκε από την Γιάννα Τερζή, μαζί με τους Άρη Καλημέρη, Δημήτρη Σταματίου και Μιχάλη Παπαθανασίου. Εκπροσώπησε την Ελλάδα στο Διαγωνισμό Τραγουδιού της Eurovision 2018. Παρόλο που το τραγούδι δεν πέρασε στον τελικό του διαγωνισμού, έλαβε τεράστια εκτίμηση από όλο τον κόσμο.
Βόχαντου

Ο Βόχαντου (εσθονικά: Võhandu) είναι ο ποταμός με το μεγαλύτερο μήκος εντός της Εσθονίας. Οι πηγές του βρίσκονται στη λίμνη Βάγκουλα και οι εκβολές του στη λίμνη Πέιπους. Το 1963 η κοιλάδα του ποταμού Βόχαντου κηρύχθηκε προστατευόμενη περιοχή.
Αμανγκέλντι Μουραλίγιεφ

Ο Αμανγκέλντι Μουραλίγιεφ (, γεννηθείς στις 7 Αυγούστου 1947) είναι Κιργίζιος πολιτικός. Ήταν πρόεδρος της εκτελεστικής επιτροπής του συμβουλίου των αντιπροσώπων του λαού (δηλ. δήμαρχος της πόλης) στο Φρούνζε το 1988-91, υπουργός Οικονομίας και Οικονομικών το 1991-92, πρόεδρος της κρατικής επιτροπής οικονομίας το 1993-94, πρόεδρος του Ταμείου Κρατικής Ιδιοκτησίας το 1994-1996, κυβερνήτης της επαρχίας Ος το 1996-1999, πρωθυπουργός της Κιργιζίας από τις 13 Απριλίου 1999 έως τις 21 Δεκεμβρίου 2000 και πρόεδρος του χρηματιστηρίου της Κιργιζίας το 2001-04.
Driver 2

Το Driver 2: Back on the Streets (γνωστό ως Driver 2: The Wheelman Is Back στην Βόρεια Αμερική) είναι βιντεοπαιχνίδι αγώνων δράσης και το δεύτερο μέρος της σειράς των βιντεοπαιχνιδιών "Driver". Αναπτύχθηκε από την Reflections Interactive και κυκλοφόρησε από την Infogrames για το PlayStation το 2000 και το Game Boy Advance το 2002.
Καλογοραντζή

Η Καλογοραντζή ή Γοραντζή Αλβ.: Goranxi είναι οικισμός στην πρώην Επαρχία Κάτω Δρόπολης, σήμερα ανήκει στον νεοσύστατο Δήμο Δρόπολης στο Νομό Αργυροκάστρου της νότιας Αλβανίας. Το 2015 μετά τη διοικητική μεταρρύθμιση της τοπικής αυτοδιοίκησης έγινε μέρος του δήμου Δρόπολης. Κατοικείται από μέλη της ελληνικής μειονότητας.
Non mi avete fatto niente

Το "Non mi avete fatto niente" (Ελληνικά: "Δεν έκανες τίποτε σε μένα") είναι ένα τραγούδι ερμηνευμένο από τους Ιταλούς τραγουδιστές Ερμάλ Μέτα και Φαμπρίτσιο Μόρο. Το τραγούδι κυκλοφόρησε ως ψηφιακή λήψη στις 7 Φεβρουαρίου 2018, ως πρώτο σινγκλ από τα αντίστοιχα άλμπουμ "Non abbiamo armi" και "Parole rumori e anni". Κέρδισε το Φεστιβάλ του Σάν Ρέμο και εκπροσώπησε την Ιταλία στη Eurovision 2018, όπου ήρθε στην 5η θέση με 308 βαθμούς.
Ερμάλ Μέτα

Ο Ερμάλ Μέτα (γεννημένος στις 20 Απριλίου 1981) είναι Ιταλός τραγουδιστής και τραγουδοποιός. Ήταν μέλος των ιταλικών συγκροτημάτων Ameba4 και La Fame di Camilla, οι οποίες αμφότερες συμμετείχαν στο τμήμα Newcomers του Φεστιβάλ Μουσικής του Σάν Ρέμο. Αφού έγινε λογοτέχνης για αρκετούς ιταλούς καλλιτέχνες, ξεκίνησε τη σόλο σταδιοδρομία του, κυκλοφορώντας δύο studio άλμπουμ: Umano (2016) και Vietato morire (2017). Το τελευταίο έφτασε στο νούμερο ένα στην Ιταλία και προηγήθηκε του ενιαίου με τον ίδιο τίτλο, ο οποίος κατέλαβε την τρίτη θέση στον κύριο διαγωνισμό του μουσικού φεστιβάλ του Sanremo 2017, που έλαβε επίσης το βραβείο κριτικών "Mia Martini".

Σε ένα ντουέτο με τον Φαμπρίτσιο Μόρο, κέρδισε το Φεστιβάλ Μουσικής Sanremo 2018 με το τραγούδι "Non mi avete fatto niente" και εκπροσώπησε την Ιταλία στο διαγωνισμό τραγουδιού της Eurovision 2018. Το εν λόγω τραγούδι ήρθε 5ο στον διαγωνισμό, με 308 βαθμούς.
The Gate

Το The Gate είναι ένα τραγούδι της Ισλανδής μουσικού Μπιορκ. Κυκλοφόρησε στις 15 Σεπτεμβρίου 2017 από την One Little Indian ως το πρώτο σίνγκλ από το ένατο στούντιο άλμπουμ της "Utopia". Πρόκειται για ένα τραγούδι που συνδυάζει ατμοσφαιρικούς και ηλεκτρονικούς ήχους, την παραγωγή του οποίου ανέλαβε η Μπιορκ και ο Βενεζουελανός μουσικός Arca.

Θεματικά, το τραγούδι περιγράφει τις δυνατότητες που έχει η αγάπη, τόσο από αμφιδβητούμενη όσο και από εμφατική άποψη. Θεωρείται από κάποιους η μετάβαση από τα θέματα και τις εικόνες του προηγούμενου άλμπουμ, "Vulnicura" (2015) στο αισιόδοξο κλίμα του "Utopia".
Eni

Η Eni S.p.A. ( ) είναι ιταλική πολυεθνική εταιρεία πετρελαίου και φυσικού αερίου που εδρεύει στη Ρώμη. Θεωρείται ένας από τους παγκόσμιους supermajors, έχει δραστηριότητες σε 79 χώρες και σήμερα είναι η 11η μεγαλύτερη βιομηχανική εταιρεία στον κόσμο, με κεφαλαιοποίηση αγοράς 68 δισεκατομμυρίων ευρώ, στις 14 Αυγούστου 2013. Η ονομασία "ENI" ήταν αρχικά το ακρωνύμιο του "Ente Nazionale Idrocarburi" (Αρχή Εθνικών Υδρογονανθράκων). Κατά τη διάρκεια των ετών έπειτα από την ίδρυσή της, όμως, λειτούργησε σε πολλούς τομείς, όπως η σύναψη συμβάσεων, η πυρηνική ενέργεια, η εξορυκτική βιομηχανία, τα χημικά και τα πλαστικά, τα μηχανήματα διύλισης / εξόρυξης και διανομής, η βιομηχανία φιλοξενίας, ακόμη και η κλωστοϋφαντουργία και η ενημέρωση.

Η ιταλική κυβέρνηση κατέχει χρυσό μερίδιο 30,303% στην εταιρεία, το 3.934% κρατείται μέσω του κρατικού δημόσιου ταμείου και το 26.369% κρατείται μέσω της Cassa Depositi e Prestiti. Ένα άλλο 2,012% των μετοχών ανήκει στην People's Bank of China. Η εταιρεία αποτελεί συστατικό στοιχείο του δείκτη μετοχών της Euro Stoxx 50. Η Eni κατατάσσεται συνεχώς μεταξύ των 100 κορυφαίων στον κατάλογο Fortune Global 500 για τις μεγαλύτερες εταιρείες με βάση τα έσοδα. Το 2016, η εταιρεία κατείχε την 65η θέση, μια πτώση 40 θέσεων από την 25η θέση του προηγούμενου έτους. Όσον αφορά την κεφαλαιοποίηση μετοχών (η αγοραία αξία των μετοχών), η Eni κατατάσσεται στην έκτη θέση σε σχέση με τις κύριες εταιρείες που δραστηριοποιούνται στον ίδιο τομέα: Exxon, Shell, Chevron, Total, BP, ConocoPhillips, Statoil, Anadarko, Apache και Marathon Oil.
Βάγκουλα

Η λίμνη Βάγκουλα (εσθονικά: Vagula) είναι λίμνη της Εσθονίας.
Βάνια Ραντοβάνοβιτς

Ο Βάνια Ραντοβάνοβιτς (μαυροβουνιακά: Вања Радовановић, Vanja Radovanović, γεννηθείς στις 28 Οκτωβρίου 1982) είναι Μαυροβούνιος τραγουδιστής και στιχουργός. Εκπροσώπησε το Μαυροβούνιο στο Διαγωνισμό Τραγουδιού Eurovision 2018 με το τραγούδι "Inje", χωρίς να καταφέρει την πρόκριση στον τελικό.
Νεβίλ Σίνακ

Ο Σερ Ιμάνιουελ Νεβίλ Σίνακ (Sir Emmanuel Neville Cenac, GCMG (γεννήθηκε στις 24 Νοεμβρίου 1939) είναι ο Γενικός Κυβερνήτης της Αγίας Λουκίας. Διορίστηκε στο αξίωμα τον Ιανουάριο του 2018. Προηγουμένως ήταν πολιτικός, υπηρετώντας ως υπουργός Εξωτερικών από το 1987 ως το 1992.

Στις 18 Ιανουαρίου 2018 διορίστηκε Ιππότης του Μεγαλόσταυρου του Τάγματος των Αγίων Μιχαήλ και Γεωργίου (GCMG).
Σάντρα Μέισον

Η Σάντρα Μέισον ("Sandra Mason", γεννήθηκε στις 17 Ιανουαρίου 1949) είναι η Γενική Κυβερνήτρια του Μπαρμπάντος. Ασκούμενη δικηγόρος, στη συνέχεια υπηρέτησε ως δικαστής στην Αγία Λουκία της και εφέτης στο Εφετείο του Μπαρμπάντος. Ήταν η πρώτη γυναίκα δικηγόρος στο Μπαρμπάντος. Υπηρέτησε ως πρόεδρος τς επιτροπής στην CARICOM για την αξιολόγηση της περιφερειακής ένταξης και ήταν η πρώτη δικαστικός που διορίστηκε πρεσβευτής στα νησιά και η πρώτη γυναίκα εφέτης. Το 2017 διορίστηκε ως η 8η Γενική Κυβερνήτρια του Μπαρμπάντος, αναλαμβάνοντας καθήκοντα στις 8 Ιανουαρίου 2018. Ταυτόχρονα με τον διορισμό της, η Μέισον τιμήθηκε με τον Μεγαλόσταυρο της Λαίδης του Αγίου Μιχαήλ και Αγίου Γεωργίου και όταν ανέλαβε καθήκοντα, έλαβε τον τίτλο του τάγματος της Λαίδης του Αγίου Ανδρέα (Chancellor and Principal Dame of Saint Andrew)..
Κοινωνία των Γαέλων

Η Κοινωνία των Γαέλων,(ˈkʊmˠənˠ nˠə ˈŋeːl̪ˠ) ("Society of the Gaels") ή Cumann na nGaedhael ήταν ένα πολιτικό κόμμα στο Ιρλανδικό Ελεύθερο Κράτος, το οποίο συγκρότησε την κυβέρνηση από το 1923 έως το 1932. Το 1933 συγχωνεύθηκε με άλλα μικρότερα πολιτικά κόμματα (Εθνικό Κέντρο, Εθνική Φρουρά (Ιρλανδία) για να σχηματίσει το κόμμα Φίνε Γκελ.
Λεόνα Μάρλιν-Ρομέο

Η Λεόνα Μάρλιν-Ρομέο (Leona Marlin-Romeo, 3 Ιουλίου 1973-) είναι πολιτικός από τον Άγιο Μαρτίνο και πρωθυπουργός από τον Ιανουάριο του 2018 ως τις 10 Οκτωβρίου 2019. Επιλέχθηκε για πρωθυπουργός έπειτα από την συμφωνία για κυβέρνηση συνεργασίας ανάμεσα στο Ενωμένο Λαϊκό Κόμμα, το Δημοκρατικό Κόμμα και το ανεξάρτητο μέλος του κοινοβουλίου Σανέλ Μπράουνμπιλ (Chanel Brownbill). Προηγουμένως υπηρέτησε ως μέλος του Κοινοβουλίου του Αγίου Μαρτίνου από το 2014 ως το 2016.

Ορκίστηκε μαζί με τα μέλη της κυβέρνησής της στις 15 Ιανουαρίου 2018.
Πρωτάθλημα Γυναικών WWE Raw

Το Πρωτάθλημα Γυναικών WWE Raw είναι ένας τίτλος επαγγελματικής πάλης γυναικών που δημιουργήθηκε από το αμερικάνικη εταιρεία επαγγελματικής πάλης, WWE στο Raw. Είναι ένας από τους δύο τίτλους γυναικών στο κύριο ρόστερ του WWE, μαζί με το Πρωτάθλημα Γυναικών SmackDown στη φίρμα SmackDown. Η τρέχουσα πρωταθλήτρια είναι η Σασα Μπανκς, η οποία είναι στη 5η θητεία της. 

Ο τίτλος παρουσιάστηκε ως το Πρωτάθλημα Γυναικών WWE στις 3 Απριλίου 2016 στη WrestleMania 32 και έχει τη δική του ιστορία, ξεχωριστή από το αρχικό Γυναικείο Πρωτάθλημα του WWE. Η Σάρλοτ Φλερ, τότε γνωστή απλώς ως Σάρλοτ, ήταν η πρώτη παλαίστρια που κατέκτησε το τίτλο. Ως αποτέλεσμα του διαχωρισμού του ρόστερ το 2016, το Πρωτάθλημα Γυναικών έγινε αποκλειστικό πρωτάθλημα της φίρμας Raw, αποκτώντας την ονομασία «Πρωτάθλημα Γυναικών Raw» και το SmackDown δημιούργησε το «Πρωτάθλημα Γυναικών SmackDown» ως τον αντίπαλο τίτλο του Raw. Το Πρωτάθλημα Γυναικών WWE Raw είναι το μόνο πρωτάθλημα που έχει διεκδικηθεί σε ένα επικεφαλής αγώνα μιας διοργάνωσης Πληρωμής ανά προβολής, η οποία ήταν το Hell in a Cell 2016.

* http://www.wwe.com/classics/titlehistory/raw-womens-championship
Ναύσταθμος Μπαρτίν

Ο Ναύσταθμος Μπαρτίν (τουρκικά: Bartın Deniz Üssü) είναι βάση υποβρυχίων του τουρκικού ναυτικού στη νότια ακτή της Μαύρης Θάλασσας στην επαρχία Μπαρτίν στα βόρεια της Τουρκίας. Η βάση υπάγεται στην τουρκική διοίκηση της Βόρειας Θάλασσας. Βρίσκεται 9,8 χλμ. στα βορειοδυτικά του Μπαρτίν. Το στέγαστρο υποβρυχίων, δίπλα στο λιμάνι του Μπαρτίν, χτίστηκε από το 1960 έως το 1965 από την τουρκική κατασκευαστική εταιρεία STFA για να δώσει υπόγειο καταφύγιο στα υποβρύχια του Τουρκικού Ναυτικού.
Ανδριόσαρχος

Ο Ανδριόσαρχος ("andrewsarchus") ήταν σαρκοβόρο θηλαστικό που έζησε κατά την Ηώκαινη περίοδο, πριν από 45-36 εκατομμύρια χρόνια, στη σημερινή Μογγολία. Ανακαλύφτηκε το 1923 από τον Ρόι Τσάπμαν Άντριους, από τον οποίο πήρε και το όνομα του. Γνωρίζουμε πολύ λίγα για αυτό το θηρίο, καθώς το μόνο γνωστό μέρος του ζώου είναι το κρανίο του με μήκος 83 και πλάτος 56 εκατοστών. Το όνομα του σημαίνει κυρίαρχος του Άντριους απο την αρχαία ελληνική λέξη άρχω, και η επιστημονική του ονομασία είναι Ανδριόσαρχος ο Μογγολικός.
Ρουκμπάν

To Ρουκμπάν (الركبان) είναι μια άγονη απομακρυσμένη περιοχή στα βορειοανατολικά της Ιορδανίας, κοντά στα κοινά σύνορα με τη Συρία και το Ιράκ. Ο καταυλισμός Ρουκμπάν βρίσκεται κατά μήκος της αποστρατιωτικοποιημένης λωρίδας γης μεταξύ της Ιορδανίας και της Συρίας. Οι πρόσφυγες που προέρχονται από το Ρουκμπάν αρνήθηκαν την είσοδο από την Ιορδανία, επικαλούμενοι ανησυχίες σχετικά με την ασφάλεια τους λόγο κρυφών πυρήνων του Ισλαμικού Κράτους. Η περιοχή στην επικράτεια της Συρίας έγινε de facto στρατόπεδο προσφύγων, γεγονός το οποίο επέσυρε έντονη κριτική και καταδίκη στην Ιορδανία από το Παρατηρητήριο Ανθρωπίνων Δικαιωμάτων το 2015.
Λίνος Παπαγιάννης

Ο Λίνος Παπαγιάννης είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με το ΕΛΑΜ.
Δημοκρατία της Σαχάρας

Η Δημοκρατία της Σαχάρας είναι μη αναγνωρισμένη διεθνώς χώρα , της οποίας ανακηρύχθηκε μονομερώς η ανεξαρτησία το 1976.
Αποτελεί την πρώην ισπανική αποικία της Ισπανικής Σαχάρας. Η Ισπανία εγκατέλειψε την περιοχή το 1975-1976. Με την αποχώρηση των Ισπανών ο ΟΗΕ πρότεινε το διαχωρισμό της περιοχής σε τρία τμήματα και την παραχώρηση εδαφών στο Μαρόκο, την Αλγερία και τη Μαυριτανία. Στις 27 Φεβρουαρίου του 1976, το Μέτωπο Πολισάριο ανακήρυξε την περιοχή ως ανεξάρτητη χώρα με το όνομα Λαοκρατική Αραβική Δημοκρατία της Σαχάρας. Οι τρεις χώρες αρνήθηκαν και παραιτήθηκαν του δικαιώματος, με αποτέλεσμα να προταθεί από τον ΟΗΕ η δημιουργία ανεξάρτητου κράτους. Η δημοκρατία αναγνωρίζεται σήμερα από 49 χώρες και είναι πλήρες μέλος της Αφρικανικής Ένωσης. Η Ελλάδα δεν την έχει αναγνωρίσει. Το 1991 ανακαλύφθηκαν μεγάλα κοιτάσματα φωσφόρου κοντά στα σύνορα με το Μαρόκο. Το Μαρόκο κατέλαβε το μεγαλύτερο μέρος της χώρας (δυτικό τμήμα) και έως και σήμερα το κατέχει και το διεκδικεί. Από το 1991 ισχύει εκεχειρία υπό την αιγίδα του ΟΗΕ που προσπαθεί να διοργανώσει δημοψήφισμα για το τελικό καθεστώς της περιοχής.
Βιορίκα Νταντσίλα

Η Βιορίκα Νταντσίλα (Vasilica Viorica Dăncilă, 16 Δεκεμβρίου 1963-) είναι Ρουμάνα πολιτικός, αρχηγός του Σοσιαλδημοκρατικού Κόμματος , η οποία ήταν πρωθυπουργός από τις 29 Ιανουαρίου 2018 ως τις 4 Νοεμβρίου 2019.

Γεννήθηκε στο Ροσιόρι ντε Βέντε και έγινε η πρώτη γυναίκα στο πρωθυπουργικό αξίωμα στην ιστορία της χώρας της.
Το 2014 εξελέγη μέλος του Ευρωπαϊκού Κοινοβουλίου με το Σοσιαλδημοκρατικό Κόμμα. Από το 2015 είναι πρόεδρος του Σοσιαλδημοκρατικού Οργανισμού Γυναικών (OFSD).

Μέλος του Σοσιαλδημοκρατικού Κόμματος από το 1996, η Νταντσίλα υπηρέτησε ως τοπική σύμβουλος ως το 2009, οπότε εξελέγη για πρώτη φορά ευρωβουλευτής.

Προτού ασχοληθεί με την πολιτική εργάστηκε αρχικά ως καθηγήτρια στο Βιομηχανικό Λύκειο της Βιντέλε και μετά ως μηχανικός στην ανώνυμη εταιρεία Petrom.
Πέτρος Δημητρίου

Ο Πέτρος Δημητρίου είναι κομματικό στέλεχος του ΔΗ.ΣΥ. και από τον Φεβρουάριο του 2018 Διευθυντής του Γραφείου του Προέδρου της Κυπριακής Δημοκρατίας .
Διαγωνισμός Τραγουδιού Eurovision 2019

Ο Διαγωνισμός Τραγουδιού Eurovision 2019 ήταν ο 64ος Διαγωνισμός Τραγουδιού της Eurovision. Διεξήχθη στο Τελ Αβίβ του Ισραήλ μετά από τη νίκη της χώρας στον διαγωνισμό του 2018 στη Λισαβόνα της Πορτογαλίας, με την Netta και το τραγούδι "Toy". Αυτή ήταν η τρίτη φορά που ο διαγωνισμός διεξήχθη στο Ισραήλ μετά το και το . Ο διαγωνισμός έλαβε χώρα στο Expo Tel Aviv και αποτελούνταν από δύο ημιτελικούς στις 14 και 16 Μαΐου 2019 και τον τελικό στις 18 Μαΐου 2019. Τα τρία ζωντανά σόου παρουσιάστηκαν από τους Erez Tal, Bar Rafaeli, Assi Azar και Lucy Ayoub.

Σαράντα μία χώρες συμμετείχαν στον διαγωνισμό με την και την να απουσιάζουν.

Νικήτρια χώρα αναδείχθηκε η , με τον Duncan Laurence και το τραγούδι "Arcade", γραμμένο από τον Laurence, τον Joel Sjöö και τον Wouter Hardy. Αυτή ήταν η πέμπτη νίκη της Ολλανδίας, μετά τις νίκες της χώρας το , το , το και το . Η Ιταλία, η Ρωσία, η Ελβετία και η Σουηδία ήταν οι άλλες τέσσερις χώρες που κατέληξαν στο Top 5. Λίγο χαμηλότερα στην κατάταξη, η και ο , πέτυχαν την καλύτερη θέση που έχουν βγει, καταλήγοντας στην έβδομη και δέκατη ένατη θέση αντίστοιχα. Αυτή ήταν η πρώτη φορά που η Βόρεια Μακεδονία βγήκε στο Top 10 από τότε που συμμετείχαν για πρώτη φορά, το .
Έρως Ρίτσο

Ο Έρως Ρίτσο (ιταλικά: "Eros Riccio", Λούκκα, Ιταλία, 1 Δεκεμβρίου 1977) είναι Ιταλός σκακιστής μέσω αλληλογραφίας. Είναι γκρανμαίτρ και κάτοχος ασημένιου ευρωπαϊκού, και ολυμπιακού χάλκινου μεταλλίου με την εθνική ομάδα της Ιταλίας. Υπήρξε επίσης παγκόσμιος πρωταθλητής με το FICGS, και είναι γνωστός κυρίως ως πρωταθλητής σκάκι ανωτέρου επιπέδου, καθώς και έχει γράψει βιβλίο σχετικά με τα γνωστά ανοίγματα σκακιού.
Ζακ Ρου

Ο Ζακ Ρου ("Jacques Roux") (21 Αυγούστου 1752 – 10 Φεβρουαρίου 1794) ήταν ριζοσπάστης Καθολικός ιερέας ο οποίος είχε ενεργό ρόλο στην πολιτική κατά τη διάρκεια της γαλλικής Επανάστασης. Ο ίδιος ανέπτυξε επιδέξια τα ιδανικά της λαϊκής δημοκρατίας και της αταξικής κοινωνίας στα πλήθη του Παρισιού στους αβράκωτους ("Sans-culottes") στην εργατική τάξη, τους μισθωτούς και τους καταστηματάρχες ριζοσπαστικοποιώντας τους και καθιστώντας τους  επικίνδυνη επαναστατική δύναμη. Έγινε ηγέτης μιας δημοφιλούς άκρας αριστεράς.
Νιλς Ουσάκοβς

Ο Νιλς Ουσάκοβς (ρωσικά: Нил Валерьевич Ушаков, "Nil Valeryevich Ushakov", γεννηθείς στις 8 Ιουνίου 1976) είναι Λετονός πολιτικός και πρώην δημοσιογράφος. Από το 2014 είναι ηγέτης της Αρμονίας, η οποία απολαμβάνει τη στήριξη του μεγάλου πληθυσμού των Ρώσων στη Λετονία και του Κρεμλίνου. Από τον Νοέμβριο του 2005 έως το 2014 ήταν επικεφαλής της συμμαχίας αριστερών κομμάτων Κέντρο Αρμονίας. Εκλέχτηκε ως μέλος της 9ης Σαέιμα το 2006. Μετά τις τοπικές εκλογές του Ιουνίου 2009 στη Λετονία, ο πλειονοτικός συνασπισμός του Κέντρου Αρμονίας και των φατριών ΛΠΚ/ΛΤ στο Δημοτικό Συμβούλιο της Ρίγα όρισε τον Ουσάκοβς για τη θέση του Προέδρου του Δημοτικού Συμβουλίου, ουσιαστικά αναλαμβάνοντας δήμαρχος της Ρίγας. Την 1η Ιουλίου, κατά την πρώτη συνεδρίαση του νεοσυσταθέντος συμβουλίου, ο Ουσάκοβς εξελέγη πρόεδρος. Έγινε ο πρώτος ρωσικής καταγωγής δήμαρχος της Ρίγας από την αποκατάσταση της ανεξαρτησίας της Λετονίας το 1991. Η δημοτικότητα του Ουσάκοβς μεταξύ των κατοίκων της Ρίγα έχει αυξηθεί σταθερά και το 73% των κατοίκων της πόλης ενέκρινε την απόδοση του Ουσάκοβς τον Δεκέμβριο του 2010.
Κάρολος Λαμπρίνο

Ο Κάρολος Λαμπρίνο (ρουμαν.: "Carol Lambrino", 8 Ιανουαρίου 1920 - 27 Ιανουαρίου 2006) από τον Οίκο του Χοεντσόλερν-Ζίγκμαρινγκεν ήταν νόθο τέκνο του Καρόλου Β΄ της Ρουμανίας.
Sheni gulistvis

Το "Sheni gulistvis" (Γεωργιανά: შენი გულისთვის, Ελληνικά: Για σένα) ή "For You" (όπως λέγεται στον διαγωνισμό) είναι τραγούδι από το Γεωργιανό συγκρότημα Iriao. Εκπροσώπησε τη Γεωργία στη Eurovision 2018. Τραγουδήθηκε και στα γεωργιανά και στα αγγλικά.
Περικλής Ρεδιάδης

Ο Περικλής Δ. Ρεδιάδης (1875– 8 Φεβρουαρίου 1938) ήταν Έλληνας αντιναύαρχος, καθηγητής στη Σχολή Ναυτικών Δοκίμων και συγγραφέας.

Μετά το τέλος της σταδιοδρομίας του ως αξιωματικού του Ελληνικού Πολεμικού Ναυτικού, ο Περικλής Ρεδιάδης ασχολήθηκε με την πολιτική και εκλέχθηκε βουλευτής. Υπήρξε ο συγγραφέας πολλών βιβλίων με θέματα ναυτικά, στρατιωτικής-ναυτικής ιστορίας, αρχαιολογικά, αλλά και πολλών οικονομικών, καθώς κατά την τελευταία περίοδο της ζωής του είχε αφοσιωθεί εξ ολοκλήρου στη μελέτη των οικονομικών θεμάτων. Αξίζει να σημειωθεί ιδιαιτέρως ότι συνέγραψε μία από τις πρώτες μελέτες για τον Μηχανισμό των Αντικυθήρων:

* "Περί του εξ Αντικυθήρων αστρολάβου"

Μερικά άλλα έργα του είναι τα παρακάτω:

* "Περί ναυτικής πυξίδος"
* "Περί της εν Σαλαμίνι ναυμαχίας"
* "Περί της ναυμαχίας της Γιουτλάνδης"
* "Περί της χρησιμοποιήσεως των υποβρυχίων"
* "Φορολογία επί των αργούντων κεφαλαίων", Αθήναι 1922, 179 σελ.
* "Θεωρία της Δημόσιας Οικονομίας", Αθήναι 1929, 483 σελ.
* "Προς Νέαν Θεωρητικήν Οικονομίαν", Αθήναι 1931, 420 σελ.
* "Αι βιωτικαί συνθήκαι των εργατικών τάξεων εν Ελλάδι και ο νόμος του Engel", Αθήναι 1933, 273 σελ.
Ο Π. Ρεδιάδης απεβίωσε στην Αθήνα «μετά πολύμηνον ασθένειαν».
Αλεξέγιεφ

Ο Νικίτα Βλαντιμίροβιτς Αλεξέγιεφ (Ουκρανικά: Микита Володимирович Алєксєєв, Ρώσικα: Никита Владимирович Алексеев, 18 Μαΐου 1993), γνωστός και ως Alekseev, είναι Ουκρανός τραγουδιστής και τραγουδοποιός. Ξεκίνησε την καριέρα του το 2014 μετά τον τερματισμό του ως ήμι-φιναλίστ στην τέταρτη σεζόν του The Voice της Ουκρανίας. Αργότερα κυκλοφόρησε το σίνγκλ "Pyanoye solntse", το οποίο συνέχισε να αποτελεί το πρώτο χιτ σε ολόκληρη την πρώην Σοβιετική Ένωση και ξεκίνησε την καριέρα του στη μουσική . Εκπροσώπησε τη Λευκορωσία στο διαγωνισμό τραγουδιού της Eurovision 2018 στην Πορτογαλία.
Επτά Πηγές

Οι Επτά Πηγές είναι περιοχή κοντά στο χωριό Αρχάγγελος στη Ρόδο.
Nova deca

Το "Nova deca" (Σερβικά: Нова деца, Ελληνικά: Νέα παιδιά) είναι ένα τραγούδι ερμηνευμένο από το συγκρότημα Balkanika. Το τραγούδι εκπροσώπησε τη Σερβία στη Eurovision 2018 και ήρθε 19ο στον τελικό του διαγωνισμού με 113 βαθμούς.
Ρος 128 b

O Ρος 128 b είναι επιβεβαιωμένος εξωπλανήτης, μεγέθους Γης, πιθανά βραχώδης, σε τροχιά μέσα στο εσωτερικό της κατοικήσιμης ζώνης του ερυθρού νάνου Ρος 128, σε απόσταση περίπου 11 έτη φωτός από τη Γη. Μόνο ο Εγγύτατος Κενταύρου b είναι πιο κοντά. Ο εξωπλανήτης βρέθηκε αξιοποιώντας δεδομένα ακτινικής ταχύτητας μίας δεκαετίας με τον φασματογράφο HARPS ("High Accuracy Radial velocity Planet Searcher"), στο Αστεροσκοπείο La Silla στη Χιλή. O Ρος 128 b είναι o πλησιέστερος εξωπλανήτης γύρω από ένα ήσυχο ερυθρό νάνο, και θεωρείται ένας από τους καλύτερους υποψηφίους για  κατοικησιμότητα. Ο πλανήτης είναι μόνο κατά 35% πιο μαζικός από Γη, λαμβάνει 38% περισσότερο φως από τη Γη, ενώ αναμένεται ότι διαθέτει θερμοκρασία κατάλληλη για την ύπαρξη υγρού νερού στην επιφάνεια του, αν έχει ατμόσφαιρα.

Σύμφωνα με το Exoplanets Channel, ο Ρος 128 b είναι πιθανό να είναι βραχώδης, διότι όλοι οι εξωπλανήτες που έχουν ανακαλυφθεί μέχρι στιγμής, και έχουν λιγότερες από τέσσερις γήινες μάζες, έχει αποδειχθεί ότι είναι βραχώδεις.

Ο πλανήτης δεν έχει παρατηρηθεί με τη μέθοδο της διέλευσης, γεγονός κάνει τον χαρακτηρισμό της ατμόσφαιρας του πολύ δύσκολο μέχρι την άφιξη των πολύ ισχυρών τηλεσκοπίων, όπως το Ευρωπαϊκό Εξαιρετικά Μεγάλο Τηλεσκόπιο (ELT) ή το Διαστημικό τηλεσκόπιο Τζέιμς Γουέμπ.
Balkanika

Οι Balkanika (Σερβικά: Балканика) είναι σερβικό συγκρότημα που ιδρύθηκε από τον Σάνια Ίλιτς το 1998. Εκπροσώπησαν τη Σερβία στη Eurovision 2018 στη Λισαβόνα με το τραγούδι "Nova deca" και προκρίθηκαν στον τελικό, όπου κατέλαβαν την 19η θέση με 113 βαθμούς.

Η αποστολή της ομάδας είναι, όπως επιβεβαίωσε ο Ίλιτς, να διατηρήσει, να αναζωογονήσει και να εκσυγχρονίσει τις μουσικές παραδόσεις της Σερβικής Μεσαιωνικής Μουσικής και της Βυζαντινής Μουσικής.
Ρικκάρντο Μοντολίβο

O Ρικκάρντο Μοντολίβο (ιταλικά: "Riccardo Montolivo", 18 Ιανουαρίου 1985) είναι Ιταλός πρώην διεθνής ποδοσφαιριστής ο οποίος αγωνίστηκε, μεταξύ άλλων, για λογαριασμό της Μίλαν ως μέσος.
Κόμμα Λαϊκής Θέλησης

Το Κόμμα Λαϊκής Θέλησης (αραβικά: الإرادة الشعبية) είναι πολιτικό κόμμα στη Συρία.
Συριακό Δημοκρατικό Συμβούλιο

Το Συριακό Δημοκρατικό Συμβούλιο (αραβικά: مجلس سوريا الديمقراطية, κλασικά συριακά: ܡܘܬܒܐ ܕܣܘܪܝܐ ܕܝܡܩܪܛܝܬܐ, κουρδικά: "Meclîsa Sûriya Demokratîk") είναι η πολιτική πτέρυγα των Συριακών Δημοκρατικών Δυνάμεων στην de facto αυτόνομη Ροζάβα. Και οι δύο οργανώσεις εργάζονται για την εφαρμογή ενός κοσμικού, δημοκρατικού και ομοσπονδιακού συστήματος για όλη τη Συρία.
Ειρήνη Γαλανού

Η Ειρήνη Γαλανού (1895–1984) ήταν Ελληνίδα λογοτέχνις.
Σημαία της Κορεατικής Ενοποίησης

Η Σημαία της Κορεατικής Ενοποίησης (κορεατικά: 한반도기) είναι μια σημαία σχεδιασμένη να αντιπροσωπεύει όλη την Κορέα όταν η Βόρεια και η Νότια Κορέα συμμετέχουν ως μία ομάδα σε αθλητικές εκδηλώσεις. Το φόντο είναι λευκό. Στο κέντρο υπάρχει μια μπλε σιλουέτα της κορεατικής χερσονήσου, συμπεριλαμβανομένης της νήσου Τζέτζου προς τα νοτιοδυτικά και της νήσου Ούλουνγκντο, όπως και των νήσων Ντόκντο στα ανατολικά, που προστέθηκαν το 2003.
Κάτια Κίπινγκ

Η Κάτια Κίπινγκ ("Katja Kipping", 18 Ιανουαρίου 1978) είναι Γερμανίδα πολιτικός (Η Αριστερά). Από το 2005 είναι μέλος της Ομοσπονδιακής Βουλής και από το 2012, μαζί με τον Μπερντ Ρίξινγκερ, πρόεδρος του κόμματος Η Αριστερά.

Προτού εκλεγεί στην Μπούντεσταγκ το 2005, η Κίπινγκ ήταν με το ΚΔΣ στη Βουλή του ομόσπονδου κρατιδίου της Σαξονίας, όπου από το 2003 ανήκε στην εκτελεστική επιτροπή της κοινοβουλευτικής ομάδας. Από την ίδρυση του κόμματος Η Αριστερά το 2007 μέχρι την εκλογή της ως προέδρου, υπήρξε αναπληρώτρια πρόεδρος του κόμματος. Η Κίπινγκ δεν συγκαταλέγεται ούτε στη ρεφορμιστική ούτε στην αριστερή πτέρυγα του κόμματος. Είναι φίλα προσκείμενη στη Χειραφετητική Αριστερά (Emanzipatorische Linke), ένα ρεύμα τοποθετημένο ιδεολογικά στο κέντρο του κόμματος.
Οργανισμός της Συνθήκης Συλλογικής Ασφαλείας

Ο Οργανισμός της Συνθήκης Συλλογικής Ασφαλείας (ΟΣΣΑ, ρωσικά: Организация Договора о коллективной безопасности, ОДКБ) είναι διακυβερνητική στρατιωτική συμμαχία που υπεγράφη στις 15 Μαΐου 1992. Το 1992, έξι μετασοβιετικά κράτη που ανήκουν στην Κοινοπολιτεία Ανεξάρτητων Κρατών - η Ρωσία, η Αρμενία, το Καζακστάν, το Κιργιζιστάν, το Τατζικιστάν και το Ουζμπεκιστάν - υπέγραψαν τη Συνθήκη Συλλογικής Ασφάλειας (που αναφέρεται επίσης ως "Σύμφωνο της Τασκένδης", «Ташкентский пакт», ή "Συνθήκη της Τασκένδης", «Ташкентский договор»).

Άλλα τρία μετασοβιετικά κράτη - το Αζερμπαϊτζάν, η Λευκορωσία και η Γεωργία - υπέγραψαν το επόμενο έτος και η συνθήκη τέθηκε σε ισχύ το 1994. Πέντε χρόνια αργότερα, έξι από τα εννέα κράτη, εκτός από το Αζερμπαϊτζάν, τη Γεωργία και το Ουζμπεκιστάν, συμφώνησαν να ανανεώσουν τη συνθήκη για πέντε ακόμη χρόνια και το 2002 τα έξι κράτη συμφώνησαν να δημιουργήσουν τον "Οργανισμό της Συνθήκης Συλλογικής Ασφαλείας" ως στρατιωτική συμμαχία. Το Ουζμπεκιστάν επανήλθε στον ΟΣΣΑ το 2006, αλλά αποσύρθηκε το 2012. Ο Νικολάι Μπορντιούζα διορίστηκε γενικός γραμματέας του νέου οργανισμού. Στις 23 Ιουνίου 2006, το Ουζμπεκιστάν έγινε πλήρες μέλος του ΟΣΣΑ και η ένταξή της επικυρώθηκε από το κοινοβούλιο του Ουζμπεκιστάν στις 28 Μαρτίου 2008. Ανέστειλλε τη συμμετοχή του το 2012. Ο ΟΣΣΑ είναι παρατηρητής στη Γενική Συνέλευση των Ηνωμένων Εθνών.

Ο καταστατικός χάρτης του ΟΣΣΑ επιβεβαίωσε την επιθυμία όλων των συμμετεχόντων κρατών να απέχουν από τη χρήση ή την απειλή βίας. Οι υπογράφοντες δεν θα είναι σε θέση να ενταχθούν σε άλλες στρατιωτικές συμμαχίες ή σε άλλες ομάδες κρατών, ενώ η επιθετικότητα εναντίον ενός υπογράφοντος θα θεωρηθεί ως επιθετικότητα εναντίον όλων. Για το σκοπό αυτό, ο ΟΣΣΑ διοργανώνει ετήσιες ασκήσεις στρατιωτικής διοίκησης ώστε τα κράτη του ΟΣΣΑ να έχουν την ευκαιρία να βελτιώσουν τη συνεργασία μεταξύ των οργανώσεων. Μια στρατιωτική άσκηση του ΟΣΣΑ που ονομάζεται «Ρουμπέζ 2008» φιλοξενήθηκε στην Αρμενία, όπου συνολικά 4.000 στρατεύματα από τα επτά συστατικά μέλη του ΟΣΣΑ διεξήγαγαν επιχειρησιακή, στρατηγική και τακτική εκπαίδευση με έμφαση στην προώθηση της αποδοτικότητας του συλλογικού στοιχείου ασφάλειας της σύμπραξης ΟΣΣΑ. Η μεγαλύτερη από αυτές τις ασκήσεις πραγματοποιήθηκε στη Νότια Ρωσία και την Κεντρική Ασία το 2011, αποτελούμενη από περισσότερα από 10.000 στρατεύματα και 70 πολεμικά αεροσκάφη.

Επίσης, η Ρωσία έχει κερδίσει το δικαίωμα να ασκήσει βέτο στη δημιουργία νέων ξένων στρατιωτικών βάσεων στα κράτη-μέλη του Οργανισμού της Συνθήκης Συλλογικής Ασφάλειας (ΟΣΣΑ). Για την ανάπτυξη στρατιωτικών βάσεων μιας τρίτης χώρας στην επικράτεια των κρατών μελών του ΟΣΣΑ, είναι αναγκαία η επίσημη συναίνεση όλων των μελών της. Ο ΟΣΣΑ χρησιμοποιεί το σύστημα «εκ περιτροπής προεδρίας» στο οποίο η χώρα που προεδρεύει στον ΟΣΣΑ εναλλάσσεται κάθε χρόνο.
Σουμεϊλού Μπουμπεγιέ Μαϊγκά

Ο Σουμεϊλού Μπουμπεγιέ Μαϊγκά (Soumeylou Boubèye Maïga, γαλλικά: sumelu bubɛj maiga, 8 Ιουνίου 1954-) είναι Μαλινέζος πολιτικός και πρωθυπουργός του Μάλι από τις 31 Δεκεμβρίου 2017 ως τον Ιανουάριο του 23 Απριλίου 2019. Αρχηγός της Συμμαχίας για την Αλληλεγγύη στο Μάλι, στο παρελθόν υπηρέτησε στην κυβέρνηση του Μαλί ως υπουργός Εξωτερικών υπό την προεδρία του Αμαντού Τουμανί Τουρέ από τις 5 Απριλίου 2011 ως το πραξικόπημα που έγινε τον Μάρτιο του 2012. Αργότερα διετέλεσε υπουργός Άμυνας από το 2013 έως το 2014 και ήταν Γενικός Γραμματέας της Προεδρίας από το 2016 έως το 2017.
Νίκολα Κάλινιτς

O Νίκολα Κάλινιτς ("Nikola Kalinić", 5 Ιανουαρίου 1988) είναι Κροάτης ποδοσφαιριστής που αγωνίζεται στη Ρόμα, ως δανεικός από την Ατλέτικο Μαδρίτης, στη θέση του επιθετικού. Ήταν μέλος της Εθνικής Κροατίας από το 2008 έως το 2018.
Χάιντς Ρίχτερ

Ο Χάιντς Ρίχτερ ("Heinz Richter", 18 Μαρτίου 1939) είναι Γερμανός ιστορικός, το έργο του οποίου εστιάζεται κυρίως στην ιστορία του Β' Παγκοσμίου Πολέμου στα Βαλκάνια, καθώς και στη νεότερη ιστορία της Ελλάδας και της Κύπρου.
Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις

Ο Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις (αραβικά: الائتلاف الوطني لقوى الثورة والمعارضة السورية‎), γνωστός και ως Συριακός Εθνικός Συνασπισμός (αραβικά: الائتلاف الوطني السوري‎), είναι ένας συνασπισμός της αντιπολίτευσης στο Συριακό Εμφύλιο Πόλεμο που ιδρύθηκε στη Ντόχα του Κατάρ, το Νοέμβριο του 2012. Ο μετριοπαθής πρώην ιμάμης του Τζαμί της Ουμαγιάντ στη Δαμασκό, Μοάζ αλ Χατίμπ, εξελέγη πρόεδρος του συνασπισμού και παραιτήθηκε στις 21 Απριλίου 2013. Ο Ριάντ Σεΐφ και ο Σουχεΐρ Ατασί, δύο σημαντικοί δημοκρατικοί ακτιβιστές και ο τελευταίος ένας κοσμικός υπερασπιστής των ανθρωπίνων δικαιωμάτων, εξελέγησαν αντιπρόεδροι. Η θέση ενός τρίτου αντιπροέδρου παρέμεινει κενή για να εκλεγεί Κούρδος. Ο Μουσταφά Σαμπάγκ εξελέγη γενικός γραμματέας του συνασπισμού. Ο συνασπισμός διέθετε συμβούλιο 114 εδρών, αν και δεν ήταν πλήρες.

Στις 31 Μαΐου 2013, ο συνασπισμός έδωσε συμμετοχή σε 15 εκπροσώπους του Ελεύθερου Συριακού Στρατού, επιτρέποντας την άμεση εκπροσώπηση των ανταρτών από τη Συρία σε μια πολιτική ομάδα για πρώτη φορά. Στις 6 Ιουλίου, ο συνασπισμός εξέλεξε νέα ηγεσία. Ο Αχμάντ Ασί αλ Τζαρμπά εξελέγη πρόεδρος και ο Ανάς αλ Τζαμπντά εξελέγη γενικός γραμματέας. Στις 14 Σεπτεμβρίου 2013, ο Εθνικός Συνασπισμός επέλεξε τον Αχμάντ Τουμά ως πρωθυπουργό μιας προσωρινής κυβέρνησης για τη Συρία. Στις 25 Σεπτεμβρίου 2013, μερικές ισλαμικές ομάδες απέρριψαν τον Συριακό Εθνικό Συνασπισμό, δηλώνοντας ότι «Όλες οι ομάδες που σχηματίστηκαν στο εξωτερικό χωρίς να επιστρέψουν στη χώρα δεν μας αντιπροσωπεύουν».
Όλα Χάθηκαν

Το Όλα Χάθηκαν (αγγλικα: All Is Lost) είναι μια δραματική ταινία επιβίωσης του 2013 που γράφτηκε και σκηνοθέτησε ο Τζ. Σ. Τσάντορ. Η ταινία ασχολείται με τον Ρόμπερτ Ρέντφορντ ως άνθρωπο που χάθηκε στη θάλασσα. Ο Ρέντφορντ είναι το μοναδικό μέλος του cast και η ταινία έχει πολύ λίγα λόγια. "Το All Is Lost" είναι η δεύτερη μεγάλου μήκους ταινία του Τσάντορ, μετά από το Ο δρόμος του χρήματος του 2011. Διαγωνίστηκε με τον ανταγωνισμό στο Φεστιβάλ Κινηματογράφου των Καννών το 2013.

Ανάμεσα σε πολλές διακρίσεις, η ταινία ήταν υποψήφια για Όσκαρ Καλύτερου Μοντάζ ήχου (Steve Boeddeker και Richard Hymns) και κέρδισε το βραβείο Χρυσή Σφαίρα καλύτερης πρωτότυπης μουσικής (Alex Ebert). Ο Redford ήταν υποψήφιος για τη δική του Χρυσή Σφαίρα και κέρδισε το Βραβείο Κύκλου Κριτικών Κινηματογράφου της Νέας Υόρκης για τον Καλύτερο Ηθοποιό.
Πέταρ Μπόσκοβιτς

Ο Πέταρ Μπόσκοβιτς ("σερβικά : Петар Бошковић")( Μπρτσελι, 9 Ιουλίου 1931 – Βελιγράδι, 14 Ιανουαρίου 2011) ήταν Γιουγκοσλάβος και Σέρβος διπλωμάτης . Διετέλεσε ως πρεσβευτής τής Σοσιαλιστικής Ομόσπονδης Δημοκρατίας της Γιουγκοσλαβίας στην Κύπρο.
Συνέλευση των Εμπειρογνωμόνων

Η Συνέλευση των Εμπειρογνωμόνων (περσικά: مجلس خبرگان رهبری) είναι το συμβουλευτικό όργανο που είναι αρμόδιο να ορίσει και να απορρίψει τον Ανώτατο Ηγέτη του Ιράν. Εντούτοις, όλα τα άμεσα εκλεγμένα μέλη μετά τη διαδικασία εξέτασης από το Συμβούλιο των Φρουρών πρέπει ακόμη να εγκριθούν από τον Ανώτατο Ηγέτη του Ιράν πριν από την είσοδό τους στη Συνέλευση των Εμπειρογνωμόνων.
Ισλαμική Συμβουλευτική Συνέλευση

Η Ισλαμική Συμβουλευτική Συνέλευση (περσικά: مجلس شورای اسلامی), γνωστή και ως Ιρανικό Κοινοβούλιο ή Ματζλίς (مجلس), είναι το εθνικό νομοθετικό σώμα του Ιράν. Το κοινοβούλιο διαθέτει σήμερα 290 αντιπροσώπους, οι οποίοι μεταβλήθηκαν από τις προηγούμενες 272 έδρες μετά τις εκλογές της 18ης Φεβρουαρίου 2000. Οι πιο πρόσφατες εκλογές έλαβαν χώρα στις 26 Φεβρουαρίου 2016 και το νέο κοινοβούλιο άρχισε στις 28 Μαΐου 2016.
Οργανισμός Συνεργασίας της Σαγκάης

Ο Οργανισμός Συνεργασίας της Σαγκάης (ΟΣΣ, κινεζικά: 上海合作组织, 上合组织, ρωσικά: Шанхайская организация сотрудничества, ШОС) είναι ευρασιατικός οργανισμός πολιτικής, οικονομικής και ασφάλειας, η δημιουργία του οποίου ανακοινώθηκε στις 15 Ιουνίου 2001 στη Σαγκάη της Κίνας από τους ηγέτες της Κίνας, του Καζακστάν, της Κιργιζίας, της Ρωσίας, του Τατζικιστάν και του Ουζμπεκιστάν. Ο "Καταστατικός Χάρτης του Οργανισμού Συνεργασίας της Σαγκάης" υπογράφηκε τον Ιούνιο του 2002 και τέθηκε σε ισχύ στις 19 Σεπτεμβρίου 2003. Αυτές οι χώρες, εκτός από το Ουζμπεκιστάν, ήταν μέλη του ομίλου «Σαγκάη Πέντε», o οποίow ιδρύθηκε στις 26 Απριλίου 1996 στη Σαγκάη. Η Ινδία και το Πακιστάν προσχώρησαν στον ΟΣΣ ως πλήρη μέλη στις 9 Ιουνίου 2017 σε σύνοδο κορυφής στην Αστανά του Καζακστάν.
Βαλετόα Σουαλαούβι Β΄

Ο Βαλετόα Σουαλαούβι Β΄ (Va'aleto'a Sualauvi II, 29 Απριλίου 1947-) είναι ο Ο Λε Άο Ο Λε Μάλο (αρχηγός κράτους) των Σαμόα, στην εξουσία από το 2017. Έχει διατελέσει "Tuimaleali'ifano" από το 1977. Οι άλλοι του τίτλοι είναι " Tui A'ana" και "Tama'aiga".

Είναι μέλος της δυναστείας των Taua'ana. Είναι δισέγγονος ενός από τους ηγέτες των Μάου α Πούλε, του Τουιμελεαλιφάνο Φαολόι και ανιψιός του αρχικού μέλους του Συμβουλίου των Αντιπροσώπων, Τουιμεαλιφάνο Σουτιπατίπα Β΄. Εργάστηκε ως δικηγόρος και προηγουμένως ήταν αρχηγός της Αστυνομίας των Σαμόα, Επιθεωρητής και καθηγητής μέσης εκπαίδευσης. Ήταν αξιωματικός της αστυνομίας στη Νέα Ζηλανδία για τρία χρόνια. Υπηρέτησε, επίσης μεταξύ άλλων, ως δικηγόρος στο Ανώτατο Δικαστήριο των Σαμόα. Είναι πρεσβύτερος διάκονος και επίσης ιεροκήρυκας για το χωριό Ματαουτού Φαλελατάι και έχει κάνει κηρύγματα στην Αυστραλία και τη Νέα Ζηλανδία για την Χριστιανική Εκκλησιαστική Εκκλησία της Σαμόα. Ήταν μέλος του Συμβουλίου των Αντιπροσώπων του αρχηγού του Κράτους από το 1993 έως το 2001 και από το 2004. Ορκίστηκε ως Ο Λε Άο Ο Λε Μάλο στις 21 Ιουλίου 2017.
Γκνίλαν

Το Τζιλάν (αλβανικά: "Gjilani") ή Γκνίλαν (σερβικά: Гњилане) είναι πόλη και δήμος που βρίσκεται στην επαρχία Τζιλάν στο ανατολικό Κοσσυφοπέδιο. Σύμφωνα με την απογραφή του 2011, η πόλη Gjilan έχει 54.239 κατοίκους, ενώ ο δήμος έχει 90.178 κατοίκους.
Γκίντο Βεστερβέλε

Ο Γκίντο Βεστερβέλε ("Guido Westerwelle", 27 Δεκεμβρίου 1961 - 18 Μαρτίου 2016) ήταν Γερμανός πολιτικός. Ήταν ιδρυτικό μέλος και από το 1983 ως το 1988 πρόεδρος των Νέων Φιλελεύθερων (Junge Liberale). Από το 1994 ως το 2001 ήταν γενικός γραμματέας και από το 2001 ως το 2011 πρόεδρος του Ελεύθερου Δημοκρατικού Κόμματος (FDP). Επίσης, ο Βεστερβέλε ήταν από το 2006 ως το 2009 αρχηγός της κοινοβουλευτικής ομάδας του FDP και αρχηγός της Αξιωματικής Αντιπολίτευσης στη Γερμανική Βουλή. Από το 2009 ως το 2013 ήταν υπουργός Εξωτερικών στη δεύτερη κυβέρνηση της Άνγκελα Μέρκελ. Όντας υπουργός, διετέλεσε από την ανάληψη των καθηκόντων του μέχρι τον Μάιο του 2011 αναπληρωτής καγκελάριος ή, στην καθομιλουμένη, αντικαγκελάριος.
Νίκος Χριστοδουλίδης

Ο Νίκος Χριστοδουλίδης είναι Ελληνοκύπριος πολιτικός. Είναι Υπουργός Εξωτερικών ενώ είχε διατελέσει και Κυβερνητικός Εκπρόσωπος της Κύπρου.
Φρίντριχ Χέρμαν Βόλφερτ

Ο Φρίντριχ Χέρμαν Βόλφερτ (, 17 Νοεμβρίου 1850, Ριτνορντχάουζεν, Κράις Σανγκερχάουζεν – 12 Ιουνίου 1897, Τέμπελχοφ, Βερολίνο) ήταν Γερμανός εκδότης και πρωτοπόρος της αεροπορίας.
Ρομπέν Καμπιγιό

Ο Ρομπέν Καμπιγιό ("Robin Campillo", γενν. 16 Αυγούστου 1962) είναι Γάλλος σκηνοθέτης, σεναριογράφος και μοντέρ.
Αλιγιά

Αλιγιά (εβραϊκά: עֲלִיָּה‬, κυριολεκτικά: «ανάβαση») ονομάζεται η μετανάστευση Εβραίων από τη διασπορά στη Γη του Ισραήλ. Επίσης, ορίζεται ως «η πράξη της ανάβασης» - δηλαδή, προς την Ιερουσαλήμ - «κάνοντας αλιγιά» μεταβαίνοντας προς τη Γη του Ισραήλ που είναι μία από τις πιο βασικές αρχές του Σιωνισμού. Η αντίθετη ενέργεια, η μετανάστευση από τη Γη του Ισραήλ, αναφέρεται στα εβραϊκά ως "γεριντά" («κατάβαση»). Ο Νόμος της Επιστροφής του Κράτους του Ισραήλ δίνει στους Εβραίους και τους απογόνους τους αυτόματα δικαιώματα όσον αφορά την παραμονή και την ισραηλινή υπηκοότητα.

Για μεγάλο μέρος της εβραϊκής ιστορίας, οι περισσότεροι Εβραίοι έζησαν στη διασπορά, όπου η αλιγιά αναπτύχθηκε ως εθνική φιλοδοξία για τον εβραϊκό λαό, αν και δεν εκπληρώθηκε γενικά μέχρι την ανάπτυξη του σιωνιστικού κινήματος στα τέλη του 19ου αιώνα. Η μεγάλης κλίμακας μετανάστευση των Εβραίων στην Παλαιστίνη ξεκίνησε το 1882. Από την ίδρυση του Κράτους του Ισραήλ το 1948, περισσότερα από 3 εκατομμύρια Εβραίοι έχουν μετακομίσει στο Ισραήλ. Από το 2014, το Ισραήλ και τα παλαιστινιακά εδάφη μαζί περιέχουν το 42,9% του παγκόσμιου εβραϊκού πληθυσμού.
Στέλιος Σαλβαδόρ

Ο Στέλιος Παπαϊωάννου (1966), γνωστός κυρίως ως Στέλιος Σαλβαδόρ, είναι Έλληνας μουσικός, συνθέτης και στιχουργός. Αποτελεί τον τραγουδιστή, μπασίστα, συνθέτη και στιχουργό του συγκροτήματος Μωρά στη Φωτιά. Όντας το μόνο σταθερό μέλος της μπάντας, ο Σαλβαδόρ έχει χαρακτηριστεί «η ψυχή και το μυαλό» της και θεωρείται μία από τις σημαντικότερες μορφές του ελληνικού ροκ. Το 2004 ίδρυσε την δισκογραφική Baby Records, μέσω της οποίας κυκλοφορούν έκτοτε οι δίσκοι του συγκροτήματος.

Το ψευδώνυμο Σαλβαδόρ, που άρχισε να χρησιμοποιείται το 1986, είναι αναφορά στον Καταλανό αναρχικό Σαλβαδόρ Πουτς Αντίκ, ο οποίος εκτελέστηκε από το καθεστώς του Φρανθίσκο Φράνκο.
Έντουαρντ Μπάλλιολ

Ο Έντουαρντ Μπάλλιολ ("Edward Balliol", περί το 1283 - 1367) διεκδικητής του θρόνου της Σκωτίας (1314 - 1356) ήταν μεγαλύτερος γιος του βασιλιά της Σκωτίας Τζων Μπάλλιολ και της Ισαβέλλας του Βαρέν κόρης του Ιωάννη του Βαρέν, 6ου κόμη του Σάρρεϋ και της Αλίκης ντε Λουζινιάν. Η γιαγιά του Αλίκη ντε Λουζινιάν ήταν κόρη του Ούγου Θ΄ ντε Λουζινιάν και της Ισαβέλλας του Ανγκουλέμ χήρας του Ιωάννη του Ακτήμονα. Ο Έντουαρντ Μπάλλιολ βασίλευσε τμηματικά σε διάφορα τμήματα της Σκωτίας την περίοδο 1332 - 1336 με αγγλική βοήθεια.
Με τον θάνατο του Ροβέρτου Μπρους εξασθένησε σημαντικά το βασίλειο των Σκωτσέζων αφού ο διάδοχος του Δαυίδ Α΄ της Σκωτίας ήταν ακόμα παιδί και δυο από τους σημαντικότερους στρατηγούς του ο Τζέιμς Ντάγκλας και ο Τόμας Ράντολφ πέθαναν αμέσως μετά.